กฎกระทรวงการขออนุญาตและการออกใบอนุญาตขายอาหารสัตว์ควบคุมเฉพาะพ.ศ. ๒๕๖๑[๑] อาศัยอำนาจตามความในมาตรา๕ วรรคหนึ่ง มาตรา ๑๗ วรรคสอง มาตรา ๒๕ วรรคสอง และมาตรา ๓๒ วรรคสองแห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้ใบอนุญาต หมายความว่า ใบอนุญาตขายอาหารสัตว์ควบคุมเฉพาะข้อ ๒ ผู้ใดประสงค์จะขายอาหารสัตว์ควบคุมเฉพาะให้ยื่นคำขออนุญาตต่อผู้อนุญาตพร้อมด้วยเอกสารหรือหลักฐานตามที่ระบุไว้ในแบบคำขอเมื่อได้รับคำขออนุญาตตามวรรคหนึ่ง ให้ผู้อนุญาตออกใบรับคำขอให้แก่ผู้ขออนุญาตไว้เป็นหลักฐานข้อ๓ เมื่อผู้อนุญาตได้รับคำขออนุญาตแล้วให้ตรวจสอบคำขออนุญาต เอกสารหรือหลักฐานว่ามีความถูกต้องและครบถ้วนหรือไม่ในกรณีที่คำขออนุญาต เอกสารหรือหลักฐานไม่ถูกต้องหรือไม่ครบถ้วน ให้ผู้อนุญาตแจ้งให้ผู้ขออนุญาตแก้ไขเพิ่มเติมคำขออนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนดในกรณีที่ผู้ขออนุญาตไม่แก้ไขเพิ่มเติมคำขออนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าผู้ขออนุญาตไม่ประสงค์จะให้ดำเนินการต่อไปและให้ผู้อนุญาตจำหน่ายเรื่องออกจากสารบบข้อ๔ ในกรณีที่คำขออนุญาตเอกสารหรือหลักฐานมีความถูกต้องและครบถ้วนแล้วให้ผู้อนุญาตพิจารณาคำขอโดยผู้อนุญาตจะออกใบอนุญาตได้ต่อเมื่อปรากฏว่าผู้ขออนุญาตมีคุณสมบัติและไม่มีลักษณะต้องห้ามให้ผู้อนุญาตพิจารณามีคำสั่งอนุญาตหรือคำสั่งไม่อนุญาตและแจ้งคำสั่งนั้นให้ผู้ขออนุญาตทราบภายในสี่สิบห้าวันนับแต่วันที่ได้รับคำขออนุญาตพร้อมด้วยเอกสารหรือหลักฐานถูกต้องและครบถ้วนในกรณีมีเหตุจำเป็นที่ไม่อาจพิจารณาให้แล้วเสร็จได้ภายในกำหนดเวลาดังกล่าว อาจขยายเวลาได้อีกไม่เกินสองครั้งครั้งละไม่เกินสามสิบวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาหรือตามที่ได้ขยายเวลาไว้นั้น แล้วแต่กรณีในกรณีที่ผู้อนุญาตมีคำสั่งออกใบอนุญาตแล้วผู้ขออนุญาตไม่มารับใบอนุญาตภายในสี่สิบห้าวันนับแต่วันที่ได้รับแจ้งคำสั่งให้ถือว่าผู้ขออนุญาตไม่ประสงค์จะรับใบอนุญาต และให้จำหน่ายเรื่องออกจากสารบบในกรณีที่ผู้อนุญาตมีคำสั่งไม่อนุญาต ในหนังสือแจ้งคำสั่งให้แจ้งเหตุผลของคำสั่งไม่อนุญาตและสิทธิอุทธรณ์ให้ผู้ขออนุญาตทราบด้วยข้อ๕ ผู้รับใบอนุญาตผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อผู้อนุญาตพร้อมด้วยเอกสารหรือหลักฐานตามที่ระบุไว้ในแบบคำขอภายในเก้าสิบวันก่อนวันที่ใบอนุญาตสิ้นอายุเมื่อได้รับคำขอต่ออายุใบอนุญาตตามวรรคหนึ่งให้ผู้อนุญาตออกใบรับคำขอให้แก่ผู้ขอต่ออายุใบอนุญาตไว้เป็นหลักฐานข้อ ๖ เมื่อผู้อนุญาตได้รับคำขอต่ออายุใบอนุญาตแล้วให้ดำเนินการตามข้อ ๓ โดยอนุโลม ในกรณีที่คำขอต่ออายุใบอนุญาตเอกสารหรือหลักฐานมีความถูกต้องและครบถ้วนแล้ว ให้ผู้อนุญาตพิจารณาคำขอโดยผู้อนุญาตจะอนุญาตให้ต่ออายุใบอนุญาตแก่ผู้ขอต่ออายุใบอนุญาตนั้นได้เมื่อปรากฏว่าผู้ขอต่ออายุใบอนุญาตมีคุณสมบัติและไม่มีลักษณะต้องห้ามให้ผู้อนุญาตพิจารณามีคำสั่งอนุญาตให้ต่ออายุใบอนุญาตหรือคำสั่งไม่อนุญาตให้ต่ออายุใบอนุญาตและแจ้งคำสั่งดังกล่าวให้ผู้ขอต่ออายุใบอนุญาตทราบภายในสามสิบวันนับแต่ที่วันได้รับคำขอต่ออายุใบอนุญาตพร้อมด้วยเอกสารหรือหลักฐานถูกต้องและครบถ้วนการอนุญาตให้ต่ออายุใบอนุญาตตามวรรคสองให้ออกใบอนุญาตฉบับใหม่โดยระบุเลขที่ใบอนุญาตเดิม และให้มีข้อความว่าฉบับต่ออายุ กำกับไว้ที่มุมบนด้านซ้ายของใบอนุญาตด้วยในกรณีที่ผู้อนุญาตมีคำสั่งไม่อนุญาตให้ต่ออายุใบอนุญาตในหนังสือแจ้งคำสั่งให้แจ้งเหตุผลของคำสั่งไม่อนุญาตและสิทธิอุทธรณ์ให้ผู้ขอต่ออายุใบอนุญาตทราบด้วยข้อ๗ ในกรณีที่ใบอนุญาตสูญหาย ถูกทำลายหรือชำรุดในสาระสำคัญให้ผู้รับใบอนุญาตยื่นคำขอรับใบแทนใบอนุญาตต่อผู้อนุญาต พร้อมด้วยเอกสารหรือหลักฐานตามที่ระบุไว้ในแบบคำขอภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดใบแทนใบอนุญาตให้ใช้ตามแบบใบอนุญาตเดิมโดยมีคำว่าใบแทน และให้มีวัน เดือน ปีที่ออกใบแทน พร้อมทั้งลงลายมือชื่อผู้อนุญาตกำกับไว้ที่มุมบนด้านขวาของใบแทนใบอนุญาตด้วยข้อ๘ บรรดาคำขอและใบอนุญาตตามกฎกระทรวงนี้ให้เป็นไปตามแบบที่รัฐมนตรีกำหนดโดยประกาศในราชกิจจานุเบกษาข้อ๙ การยื่นคำขอรวมทั้งเอกสารหรือหลักฐานประกอบการยื่นคำขอโดยวิธีการทางอิเล็กทรอนิกส์ให้เป็นไปตามที่อธิบดีกำหนดโดยประกาศในราชกิจจานุเบกษาและให้ถือว่ามีผลโดยชอบด้วยกฎหมายเช่นเดียวกับการยื่นคำขอโดยเอกสารข้อ๑๐ การยื่นคำขอตามกฎกระทรวงนี้ให้ยื่น ณ สถานที่ ดังต่อไปนี้(๑) ในกรุงเทพมหานคร ให้ยื่น ณ กรมปศุสัตว์ หรือหน่วยงานที่อธิบดีประกาศกำหนด(๒) ในจังหวัดอื่น ให้ยื่น ณ กรมปศุสัตว์ หน่วยงานที่อธิบดีประกาศกำหนดหรือสำนักงานปศุสัตว์จังหวัดแห่งท้องที่ที่สถานที่ขายอาหารสัตว์ควบคุมเฉพาะนั้นตั้งอยู่สำหรับคำขอเกี่ยวกับอาหารสัตว์น้ำที่รัฐมนตรีประกาศเป็นอาหารสัตว์ควบคุมเฉพาะให้ยื่น ณ สถานที่ ดังต่อไปนี้(๑) ในกรุงเทพมหานคร ให้ยื่น ณ กรมปศุสัตว์ หน่วยงานที่อธิบดีประกาศกำหนด กองวิจัยและพัฒนาอาหารสัตว์น้ำกรมประมง หรือหน่วยงานที่อธิบดีกรมประมงประกาศกำหนด(๒) ในจังหวัดอื่น ให้ยื่น ณ กรมปศุสัตว์ หน่วยงานที่อธิบดีประกาศกำหนด สำนักงานปศุสัตว์จังหวัดแห่งท้องที่ที่สถานที่ขายอาหารสัตว์ควบคุมเฉพาะนั้นตั้งอยู่กองวิจัยและพัฒนาอาหารสัตว์น้ำ กรมประมง หน่วยงานที่อธิบดีกรมประมงประกาศกำหนดหรือสำนักงานประมงจังหวัดแห่งท้องที่ที่สถานที่ขายอาหารสัตว์ควบคุมเฉพาะนั้นตั้งอยู่การยื่นคำขอตามวรรคหนึ่งหรือวรรคสองอาจยื่นผ่านระบบอิเล็กทรอนิกส์ หรือส่งทางไปรษณีย์ลงทะเบียนตอบรับก็ได้ข้อ๑๑ บรรดาคำขอที่ได้ยื่นไว้ตามกฎกระทรวงว่าด้วยการขออนุญาตและการออกใบอนุญาตขายอาหารสัตว์พ.ศ. ๒๕๔๙ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาของผู้อนุญาตให้ถือว่าเป็นคำขอตามกฎกระทรวงนี้โดยอนุโลม ในกรณีที่คำขอดังกล่าวแตกต่างไปจากคำขอตามกฎกระทรวงนี้ให้ผู้อนุญาตมีอำนาจสั่งให้แก้ไขเพิ่มเติมได้ตามความจำเป็นเพื่อให้การเป็นไปตามกฎกระทรวงนี้ข้อ๑๒ ใบอนุญาตขายอาหารสัตว์ที่ออกให้ตามกฎกระทรวงว่าด้วยการขออนุญาตและการออกใบอนุญาตขายอาหารสัตว์พ.ศ. ๒๕๔๙ ก่อนวันที่กฎกระทรวงนี้ใช้บังคับ ให้ยังใช้ได้ต่อไปจนกว่าจะสิ้นอายุให้ไว้ณ วันที่ ๑๐ กรกฎาคม พ.ศ. ๒๕๖๑ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๗ วรรคสอง มาตรา ๒๕ วรรคสองและมาตรา ๓๒ วรรคสอง แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ บัญญัติให้การขออนุญาตการออกใบอนุญาตการขอต่ออายุใบอนุญาต การอนุญาตให้ต่ออายุใบอนุญาตและการขอรับใบแทนใบอนุญาตขายอาหารสัตว์ควบคุมเฉพาะ เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้พิมพ์มาดา/จัดทำ๑๖ ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนที่ ๕๔ ก/หน้า ๑/๑ สิงหาคม ๒๕๖๑